সরকারের এই সিদ্ধান্ত জনস্বার্থে গুরুত্বপূর্ণ। তবে গ্যাস সিলিন্ডার পরীক্ষার জন্য যে জনবল রয়েছে তা দিয়ে দেশের সব গ্যাস সিলিন্ডার দুই মাসের মধ্যে পরীক্ষা করা সম্ভব কিনা সে প্রশ্ন ওঠাই স্বাভাবিক। তাছাড়া সিলিন্ডারগুলো তো সারা দেশে ছড়িয়ে রয়েছে। বিস্ফোরক অধিদফতরের পক্ষে সেগুলো হাতে পাওয়াও সহজ নয়। সর্বোপরি গ্যাস সিলিন্ডার পরীক্ষার কাজটি সততার সাথে হওয়া দরকার। সরিষার মধ্যে ভূত থাকলে কোন সদিচ্ছাই কাঙ্ক্ষিত মাত্রায় পৌঁছাতে পারে না, তার ভূরিভূরি নমুনা পাওয়া যাবে আমাদের দেশে।